І няхай будуць тым, што прычашчаюцца дзеля цвярозасці душы, дзеля адпушчэння грахоў, у супольнасць Святога Твайго Духа, да паўнаты Царства Нябеснага, у шчырасць да Цябе, не на суд і не на асуджэнне. Яшчэ прыносім Табе славесную гэтую службу за тых, што ў веры спачылі: праайцоў, айцоў, патрыярхаў, прарокаў, апосталаў, прапаведнікаў, евангелістаў, мучанікаў, іспаведнікаў, падзвіжнікаў і за кожную душу праведніка, што ў веры жыццё сваё скончыў.